
***

Күлмәкне үзем төймәлим,

чәчләрем тыңламый таракны.

Мин вакыт буенча үрмәлим,

мин сүкмим тәкъдирне-каракны.

Мин яшим - Өмет авылы

төбәлеп тора һәр кичне.

Тынлыкның сизгер авырлыгы

тырмаша, и мескен хәерче.

Йөрәккә үтәрлек яңгырлар

хәтердә бөтенләй калмасын.

Бу елак болытлар мәңгегә

кояшка юл биреп таралсын.

Күкләргә кайтарып бирче син

аларның табигый үз төсен.

Бер генә үтенеч: бәгърем, син

миңа сөйләче дөресен.

## Нет комментариев
РӘДИФ КАШАПОВ: «Күлмәкне үзем төймәлим»